Niwgwl

Pentref bychan yn Sir Benfro yw Niwgwl. Fe'i lleolir yng ngorllewin y sir, ar lan Bae Sain Ffraid, tua hanner ffordd rhwng Tyddewi i'r gorllewin a Hwlffordd i'r dwyrain. Rhed briffordd yr A487 trwy'r pentref. Mae'r pentref yn adnabyddus am ei draeth tywodlyd llydan sy'n denu twristiaid yn yr haf. Mae'n rhan o Barc Cenedlaethol Arfordir Penfro ac mae Llwybr Arfordir Sir Benfro yn mynd heibio rhwng y pentref a'r traeth. Crëwyd y traeth gan storm ar 25 Hydref 1859. Mae stormydd yn achosi difrod yn aml.